Hate-watching

Hate-watching (Gorrotoz ikustea) gaur egungo kultura digitalaren fenomeno paradoxiko eta bitxia da. Gorrotoa, atsekabea edo deserosotasuna eragiten duen eduki bati modu jarraituan erreparatzea da: telebista saio bati, eduki sortzaileen bideoei edo politikarien diskurtsoei, besteak beste.  

Ez da esperientzia pertsonal isolatu bat: emozio biziak, talde dinamikak eta plataforma digitalen algoritmoek elkarrekin osatzen duten erreakzio konplexu baten emaitza da.  Fenomeno hori, gainera, pertsonaia edo 'influencer' bat kritikatzen duten komunitateak sortzean datza, sare horietan egiten duenagatik. Komunitate osoak daude, profil, marka, pertsonaia bati gorrotoa diotenak, hori kritikatzeko bakarrik sortuak. Pantaila baten atzean dagoen anonimotasunak ondoriorik gabe kritika egiteko eta samingarria izateko aukera ematen du. 

Askotan, nagusitasun intelektualaren irudipenarekin edo hutsaldi emozionalarekin lotzen da.

Gorrotoa ikustearen ekintza ikusleak komunikabideekin lente satiriko baten bidez elkarreragitean oinarritzen da. Streaming plataformen eta sare sozialen gorakadaren ondorioz, gorrotoa ikustea motibazio psikologiko eta sozial multzo batean oinarritzen da eta ezin ditu gehiegikeriak erabat saihestu, jatorri kaltegabea izan arren.

Dena dela, hate-watching-a ez dago soslai psikologiko zehatz bati lotuta: «Ez da gustuko ez duzun zerbait ikustea soilik. Edukiak sortzen dizkizun emozioetatik askatzea zaila delako jarraitzen duzu horri begira. Batzuetan komunitate osoak identitate komunak sortzen dituzte irriaren, mespretxuaren edo jazarpen obsesiboaren bidez». 

Hate-watching terminoa lehenbiziko aldiz noiz erabili zen dokumentatuta ez badago ere, 2000ko hamarkadaren erdialdean hasi zen zabaltzen blogetan eta pop kulturari loturiko komunikabide digitaletan. Jatorrian telebistara mugatutako kontzeptua bada ere, gaur egun are agerikoagoa da sare sozialen logikan. Horrela aztertu du Arantxa Vizcaino UNIR Errioxako Nazioarteko Unibertsitateko irakasle eta ikertzaileak: «Influencer-en aurkako gorrotoa ez da gertakari isolatua; sare sozialen arabera birkonfiguratzen den egitura egonkorra da, oinarrian emozio multzo bera duena». 

 Adibide bat 
Izan ere, hate-watchingak Survivor bezalako formatuen arrakastaren gakoetako bat pertsonifikatzen du: ikuslea telebistako lehiaketan parte hartzen duten pertsonak baino gehiago sentitzen da. Bere buruarekin hobeto sentitzen da eta arazo pertsonaletatik ihes egiten du horrela: bere indarrak pantaila batetik jarraitzen duen entretenimendu huts bat gogor kritikatuz.

 Erreferentziak 

 Ikus, gainera 
 Doomscrolling

 Kanpo estekak 
 Unai Etxenausia: "'Hate-watching': gorrotoz kontsumitzen", Berria, 2025/11/27.

Kategoria:Ingelesezko hitzak eta esaldiak
Kategoria:Neologismoak
Kategoria:Telebistako terminologia
Kategoria:Terminologia zinematografikoa
Kategoria:Gorrotoa
Kategoria:Medioen ikasketak
Kategoria:Interneteko kultura